paragraph_text: Početni iznos glavne nagrade bio je 100 000 kn, a na kraju je mogao iznositi najviše 1 500 000 kn. Za svaki uspješno izvršeni tjedni zadatak Big Brother je dodavao po 100 000 kn iznosu glavne nagrade. Nenošenjem mikrofona i drugim kršenjima pravila Big Brother kuće stanari su smanjivali iznos glavne nagrade za 5, 10 ili čak 15 tisuća kuna. Svoj budžet za kupovinu u dućanu stanari su mogli povećati uspješnim izvršavanjem šoping zadataka. Iznos glavne nagrade na kraju showa je bio 1 005 000 kn.